[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 28.8.2006

KOM(2006) 465 endelig

2004/0152 (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende

Rådets fælles holdning med henblik på vedtagelse af en afgørelse om oprettelse af programmet "Aktive unge" for perioden 2007-2013

2004/0152 (COD)

MEDDELELSE FRA KOMMISSIONEN TIL EUROPA-PARLAMENTET i henhold til EF-traktatens artikel 251, stk. 2, andet afsnit vedrørende

Rådets fælles holdning med henblik på vedtagelse af en afgørelse om oprettelse af programmet "Aktive unge" for perioden 2007-2013

1. SAGSFORLØB

Forslag sendt til Europa-Parlamentet og Rådet (dok. KOM(2004) 471 endelig – 2004/0152(COD)): | 14. juli 2004 |

Udtalelse afgivet af Regionsudvalget: Udtalelse afgivet af Det Europæiske Økonomiske og Sociale Udvalg: | 17. november 2004 10. marts 2005 |

Udtalelse afgivet under Europa-Parlamentets førstebehandling: | 25. oktober 2005 |

Ændret forslag fremsendt (dok. KOM(2006) 228 endelig): | 24. maj 2006 |

Fælles holdning vedtaget: | 24. juli 2006 |

2. FORMÅLET MED KOMMISSIONENS FORSLAG

Programmet "Aktive unge" tager hovedsagelig sigte på at fremme unges erfaringer med unionsborgerskab ved at give dem måder og midler til at gøre begrebet mere konkret gennem forskellige former for aktiv inddragelse på alle niveauer.

Det bør også tage sigte på at fremme solidaritet mellem unge, bl.a. for at styrke den sociale samhørighed i Unionen og fremme gensidig forståelse blandt unge i forskellige lande, herunder partnerlande uden for EU. Det bør også fremme initiativ, kreativitet og iværksætterånd blandt unge og gøre det muligt for dem at erhverve kompetencer, som er afgørende for deres personlige og erhvervsmæssige udvikling.

Endelig bør det bidrage til at forbedre kvaliteten af de systemer, der støtter unges aktiviteter, og ungdomsorganisationers evne til at skabe ungdomsaktiviteter og fremme europæisk samarbejde om ungdomspolitik. Det erklærede mål er at maksimere fællesskabsaktionens virkning på nationalt, regionalt og lokalt plan og samtidig overholde subsidiaritetsprincippet. For at nå disse mål har programmet fem særskilte aktioner, som supplerer hinanden gensidigt.

3. BEMÆRKNINGER TIL DEN FÆLLES HOLDNING

Den fælles holdning blev vedtaget enstemmigt den 24. juli 2006. Kommissionen kan tilslutte sig den fælles holdning, da der efter Kommissionens opfattelse er tale om et passende kompromis, som i vidt omfang bygger på Kommissionens ændrede forslag, hvori Kommissionen for sin del havde overtaget en lang række af de ændringer, der blev foreslået af Europa-Parlamentet ved førstebehandlingen og af Rådet ved den delvise politiske enighed. Desuden afspejler ændringsforslagene til Kommissionens ændrede forslag den enighed, som de tre institutioner er nået frem til med henblik på en hurtig vedtagelse af afgørelsen om oprettelse af programmet.

Der er kun foretaget nogle få indholdsmæssige ændringer i forhold til Kommissionens ændrede forslag:

a) det minimumsbeløb, der skal tildeles til aktion 3 i programmet ("Unge i verden"), fastsættes til 6 % i stedet for de 4 %, det var fastsat til i Kommissionens ændrede forslag

b) tilsynet med aftalen med Det Europæiske Ungdomsforum, herunder forummets årlige arbejdsprogram og årsberetning, er omfattet af forvaltningsproceduren ("komitologi").

Forhøjelsen af minimumstildelingen til aktion 3 resulterer kun i en mindre nedgang i den restmargen, der skal tildeles til programmets forskellige aktioner ifølge de årlige prioriteringer (22 % i stedet for 24 %).

Kommissionen bemærker, at det samlede beløb på 785 mio. EUR i 2004-priser, der tildeles til programmet ifølge Rådets fælles holdning (artikel 13), svarer til 885 mio. EUR i løbende priser.

4. KONKLUSION

Den fælles holdning, der blev vedtaget enstemmigt den 24. juli 2006, er efter Kommissionens opfattelse i overensstemmelse med de vigtigste mål og den grundlæggende tilgang i det forslag, den har forelagt. Den bemærker, at formanden for Europa-Parlamentets Kultur- og Uddannelsesudvalg ved brev af 26. juni 2006 til Rådets formandskab meddelte, at han, hvis der blev vedtaget en fælles holdning, ville henstille til udvalget at godkende den fælles holdning ved andenbehandlingen. Kommissionen kan derfor tilslutte sig den fælles holdning, som afspejler den enighed, som de tre institutioner er nået frem til.